Koordinatės: 1°20′41″š. pl. 103°40′53″r. ilg.﻿ / ﻿1.344722°š. pl. 103.681389°r. ilg.﻿ / 1.344722; 103.681389

|  |
| --- |
| Nanjango technologijos universitetas  angl. *Nanyang Technological University* |
|  |
|  
Universiteto administracijos rūmai |
| Įkurtas | 1991 m. |
| Tipas | autonominis |
| Darbuotojų | 1 660 |
| Studentų | 33 100 |
| Vieta | Singapūras Singapūras |
| Svetainė | www.ntu.edu.sg |

**Nanjango technologijos universitetas** (angl. *Nanyang Technological University*, kin. 南洋理工大学, pinyin: *Nányáng Lǐgōng Dàxué*; trump.: **NTU**) – pagrindinis Singapūro mokslinių tyrimų universitetas, siūlantis platų technologinių ir ekonominių disciplinų spektrą. Viena pirmaujančių mokslo įstaigų įvairiuose pasaulio universitetų reitinguose. Pagal 2019 m. „QS World University Rankings" vertinimą, NTU skiriama 12-ta vieta pasaulyje ir 2-ra – Azijoje. NTU yra Pasaulinės technologijos universitetų sąjungos steigėjas.

Universitete studijuoja daugiau kaip 33 000 studentų. NTU sudaro aštuoni koledžai ir mokyklos, kelios autonominės institucijos.

Istorija
--------

1955–1980 m. veikė Nanjango universitetas (*Nanyang University*), įsikūręs į pietus nuo dabartinio NTU studentų miestelio. Jo administraciniame pastate vėliau įsikūrė kinų paveldo centras. 1980 m. Nanjango universitetas sujungtas su Singapūro universitetu, tokiu būdu įkuriant Singapūro nacionalinį universitetą. Jo sukurtam padaliniui – Nanjango technologijos institutui – 1981 m. perduotas universitetinis miestelis. 1981 m. rugpjūčio 1 d. įkurtas Nanjango technologijos institutas (NTI), kuriam skirtas vaidmuo ruošti tris ketvirtadalius Singapūrui reikalingų inžinierių.

1991 m. įsteigtas Nanjango technologijos universitetas, NTI sujungiant su Nacionaliniu švietimo institutu (NIE, įsteigtu 1950). Kurį laiką NTU vykdė bendrą studentų priėmimą kartu su Nacionaliniu universitetu, kol 2004 m. abu universitetai galiausiai išsiskyrė.

Šaltiniai
---------

1. ↑  „Facts and Figures: 2015 Faculty and Staff population". Nanyang Technological University. 2015 m. lapkričio mėn. Suarchyvuotas originalas 2014-09-16. Nuoroda tikrinta 2018-08-07. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  Nanyang Technological University. „NTU Rankings and Ratings". Suarchyvuotas originalas 2015-11-13. Nuoroda tikrinta 2015-12-31.
3. ↑  „The 7 fastest-rising young universities in the world". *Times Higher Education (THE)*. 2015-03-27. Nuoroda tikrinta 2016-06-22.
4. ↑
5. ↑  Global Alliance of Technological Universities – Nanyang Technological University Archyvuota kopija 2010-07-22 iš Wayback Machine projekto.
6. ↑  Nanyang Technological University. „Undergraduate Student Enrolment". Suarchyvuotas originalas 2018-10-03. Nuoroda tikrinta 2015-11-11. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
7. ↑  Nanyang Technological University. „Graduate Student Enrolment". Suarchyvuotas originalas 2019-04-04. Nuoroda tikrinta 2015-11-11. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)

Nuorodos
--------

|  |  |
| --- | --- |
|  | **Vikiteka: Nanjango technologijos universitetas** – vaizdinė ir garsinė medžiaga  |

* Oficiali svetainė Archyvuota kopija 2018-08-07 iš Wayback Machine projekto.